Fita sê saak gaan voort al is rookverbod opgehef | Maroela Media
Sinenhlanhla Mnguni, voorsitter van Fita (Foto: Verskaf deur Fita/ANA)
Die Fair-Trade Independent Tobacco Association (Fita) het Saterdag gesê hy gaan voort met sy appèlaansoek teen 'n uitspraak wat die verbod op die verkope van tabakprodukte bekragtig het, selfs al het die regering aangekondig die verbod word ná vyf maande opgehef.
"Ons gaan beslis voort met die appèlaansoek," het Sinenhlanhla Mnguni, voorsitter van Fita, gesê.
Pres. Cyril Ramaphosa het Saterdag aangekondig die verbod word Maandag om middernag opgehef, saam met die verbod op die verkope van alkohol en interprovinsiale reise wanneer die land na vlak 2 van die afsonderingsregulasies beweeg in reaksie op die Covid-19-pandemie.
Die hoogste hof van appèl het Vrydag Fita se aansoek om verlof tot appèl toegestaan teen die uitspraak op 26 Junie in die Pretoriase hooggeregshof wat aangevoer het Nkosazana Dlamini-Zuma, minister van samewerkende regering en tradisionele sake, het redelik opgetree om lewens te red toe sy die tabakverbod in die Staatskoerant gepubliseer het onder die Rampbestuurwet. Die hoogste hof het ook 'n kostebevel teen Fita tersyde gestel. Indien Fita nie voortgaan met die appèlaansoek nie, sal hy wel verantwoordelik wees vir die kostes.
SA'ners gekant teen rassisme, maar buig nie die knie
Dagvaar hulle vir n verlies aan inkomste in hulle persoonlike hoedanigheid
Sterkte Fita! Ons staan agter julle. Dagvaar vir kopdoek en haar kinders wat so lekker geld gemaak het op die swart mark en word steeds nie vervolg nie!!!
Stem saam, die saak moet voortgaan en alle verliese aan inkomste, moet van die regering en kopdoek geeis word. Kopdoek moet sommer 90% van die skade betaal. As sy nie kan nie, moet sy maar 'n oranje oorpak gaan aanpas en rustig verkeer vir 'n paar jaar, daar waar sy geen skade kan berokken nie en nadink oor haar sondes.
Slim. Kan nie peil trek op enigiets wat kopdoek sê nie. Hierdie is weernet 'n krummel wat van die tafel van die bevoorregtes vir ons gegooi word.